**APSTIPRINU**

 SIA “LDZ CARGO”

Valdes priekšsēdētājs A.Miķelsons

(*parakstīts ar drošo elektronisko parakstu*)

**Elektroniskās izsoles noteikumi**

**divu M62 sērijas lokomotīvju pārdošanai**

1. **Vispārīgie noteikumi**
	1. Šie noteikumi, turpmāk – Noteikumi, nosaka kārtību, kādā tiek pārdota sabiedrībai ar ierobežotu atbildību “LDZ CARGO”, reģ.nr.40003788421, juridiskā adrese Dzirnavu ielā 147 k-1, Rīgā, LV-1050 (turpmāk – Pārdevējs) piederošā kustamā manta: **divas M62 sērijas lokomotīves.**
	2. Pārdošanas veids - elektroniskā izsole ar augšupejošu soli, turpmāk - Izsole.
	3. Izsole tiek organizēta elektroniskajā izsoles vietnē <http://auctioncargo.ldz.lv>, turpmāk - EIV.
	4. Izsoles organizētājs ir Pārdevēja izveidota izsoles komisija, turpmāk – Komisija.
	5. Izsoles sākums - **2025.gada 26.augusts plkst.13.00**.
	6. Izsoles beigas - **2025.gada 27.augusts plkst. 13.00.**
	7. Pārdevējs nekompensē Izsoles dalībniekiem izdevumus un/vai zaudējumus, kas tiem radušies sakarā ar sagatavošanos un dalību Izsolē.
2. **Informācija par kustamo mantu**
	1. Pārdevējs izsolē pārdod **divas (Nr.1615 un Nr.1202) M62** sērijas lokomotīves, turpmāk – Lokomotīves.
	2. Noteikumu 2.pielikumā ir norādīts Lokomotīvju raksturojums (modelis, numurs, uzbūves gads, remonti).
	3. Lokomotīves nav apgrūtinātas ar lietu vai saistību tiesībām.
	4. Lokomotīvju atrašanās vieta ir Daugavpils stacijas Daugavpils lokomotīvju ekspluatācijas nodaļas pievedceļš pēc adreses 2. Preču iela 14, Daugavpils; Lokomotīves var apskatīt to atrašanās vietā, iepriekš vienojoties ar Pārdevēja kontaktpersonām par apskates datumu un laiku.
	5. Pārdevējs nodod un pircējs pieņem Lokomotīves Noteikumu 2.4.punktā norādītā vietā.
	6. Visus izdevumus, kas saistīti ar Lokomotīves pārreģistrēšanu uz pircēja vārda, kā arī, ja nepieciešams, dokumentu noformēšanu Lokomotīvju izvešanai no Latvijas Republikas teritorijas, sedz pircējs.
	7. Lokomotīvju pircējam (nerezidentam) Lokomotīves ir jāizved no Latvijas Republikas teritorijas ne vēlāk kā 30 (trīsdesmit) kalendāro dienu laikā pēc pirkuma līguma noslēgšanas.
3. **Izsoles sākumcena un Izsoles solis**
	1. Lokomotīves tiek pārdotas divās lotēs.
	2. Izsoles sākuma cenaun Izsoles solis:

|  |  |  |  |
| --- | --- | --- | --- |
| **Lotes Nr.** | **Lokomotīves nosaukums.** | **Izsoles sākuma cena** | **Izsoles solis** |
| 1 | Dīzeļlokomotīve M62 - 1615 | 76 500 EUR | 100 EUR |
| 2. | Dīzeļlokomotīve M62 - 1202 | 76 500 EUR | 100 EUR |

* 1. Pirkuma maksai tiek piemērots pievienotās vērtības nodoklis saskaņā ar LR Pievienotās vērtības nodokļa likuma prasībām
1. **Izsoles izsludināšana**
	1. Pārdevējs izsludina Izsoli ne mazāk kā 14 (četrpadsmit) dienas pirms Izsoles datuma, publicējot sludinājumu oficiālajā izdevumā “Latvijas Vēstnesis”, interneta vietnē <http://ldzcargo.ldz.lv> un elektroniskajā izsoļu vietnē <http://auctioncargo.ldz.lv>.
2. **Izsoles drošības nauda**
	1. Dalībai izsolē tiek noteikta Izsoles **drošības nauda 10 000 EUR** apmērā, turpmāk – drošības nauda. Izsoles uzvarētāja samaksātā drošības nauda tiek ieskaitīta Lokomotīvju pārdošanas cenā, bet pārējiem Izsoles dalībniekiem tā tiek atmaksāta, ja neiestājas neviens no Noteikumu 5.3.punktā minētajiem gadījumiem.
	2. Drošības naudai, līdz Noteikumu 1.5.punktā noteiktajam Izsoles sākumam, jābūt iemaksātai un saņemtai Pārdevēja norēķinu kontā Nr.LV08RIKO0000082999854, AS Luminor Bank, SWIFT kods RIKOLV2X, maksājuma dokumentā norādot maksājuma mērķi: *“Kustamās*  *mantas pārdošanas izsoles drošības nauda”.*
	3. Drošības nauda netiek atmaksāta:
		1. nevienam Izsolei reģistrētajam dalībniekam, ja Izsoles laikā neviens no Izsoles dalībniekiem vai Izsoles vienīgais dalībnieks nesola pat Izsoles sākuma cenu;
		2. Izsoles uzvarētājam, ja tas atsakās noslēgt pirkuma līgumu.
	4. Ja nav iestājies neviens no Noteikumu 5.3.punktā minētajiem gadījumiem, iemaksāta drošības nauda tiek atmaksāta 7 (septiņu) dienu laikā pēc Izsoles beigu datuma.
	5. Ja Latvijas nerezidentam, lai samaksātu drošības naudu, atbilstoši nerezidenta valsts tiesību aktu vai kredītiestāžu noteiktajām prasībām, ir nepieciešams noslēgt ar Pārdevēju līgumu par dalību Izsolē, tad šī līguma projektu sagatavo un iesniedz Pārdevējam attiecīgais nerezidents. Pārdevējam nav pienākums noslēgt šo līgumu Izsoles dalībnieka piedāvātajā redakcijā.
3. **Izsoles dalībnieki**
	1. Par Izsoles dalībnieku var būt Eiropas Savienībā vai trešā valstī (izņemot Krievijas Federāciju un Baltkrievijas Republiku) reģistrēta juridiska persona.
	2. Lai kļūtu par Izsoles dalībnieku, personai ir jāizveido EIV kontu (ar instrukciju EIV lietošanai var iepazīties vietnē: <https://auctioncargo.ldz.lv/> sadaļā “User Guidline”), jāsamaksā drošības nauda un jāiesūta Komisijas sekretāram uz e-pastu (norādīts 10.1.2.punktā) Noteikumu 6.3.punktā minētos dokumentus. Pēc dokumentu pārbaudes Komisijas sekretārs autorizē Izsoles dalībnieku un viņš varēs reģistrēties Izsolei.
	3. Personām, kuras vēlas autorizēties dalībai Izsolē, līdz Noteikumu 1.5. punktā norādītajam laikam Komisijas sekretāram jāiesūta uz e-pastu šādi dokumenti:
		1. Latvijas Republikā reģistrētām juridiskajām personām:
			1. standartizētu izziņu no Latvijas Republikas Uzņēmuma reģistra, kas izdota ne agrāk kā 15 dienas pirms izsoles (vai izvērstu LURSOFT izdruku) ar aktuālo informāciju par juridisko personu, t.sk. par izpildinstitūcijas (valdes) locekļu pārstāvības tiesībām;
			2. pilnvara pārstāvēt juridisko personu izsolē, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām (parakstītu ar drošu elektronisko parakstu);
			3. drošības naudas samaksu apliecinošs dokuments;
		2. citā valstī reģistrētam juridiskajām personām:
			1. reģistrācijas apliecības kopija;
			2. statūti un / vai dibinātāja (dalībnieku / akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām;
			3. pilnvara pārstāvēt juridisko personu, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām (parakstītu PDF formātā ar drošu elektronisko parakstu, norādot interneta vietni, kur var pārbaudīt parakta autentiskumu);
			4. izsoles drošības naudas samaksu apliecinošs dokuments;
			5. Sadarbības partnera identifikācijas veidlapa juridiskām personām atbilstoši Noteikumu 3.pielikumam (parakstītu PDF formātā ar drošu elektronisko parakstu, norādot interneta vietni, kura var pārbaudīt paraksta autentiskumu).
	4. Noteikumu 6.3.2.1. – 6.3.2.3.punktā minētajiem dokumentiem jābūt ar apliecinātu tulkojumu latviešu vai angļu valodā.

6.5. Komisijas sekretāram ir tiesības neautorizēt dalībai Izsolē pretendentu, ja nav iesniegts kāds no Noteikumos 6.3.punktā minētajiem dokumentiem.

6.6. Pēc pretendentu iesniegto dokumentu izskatīšanas, Komisijas sekretārs izmantojot EIV autorizē Izsoles dalībnieku vai informē par autorizācijas atteikumu. Informāciju par autorizācijas rezultātu nosūta uz EIV norādīto pretendenta e-pastu.

* 1. Pēc Izsoles norises Komisijas sekretārs noņem visiem Izsoles dalībniekiem autorizācijas statusu.
1. **Izsoles norise**

7.2. Izsoles solīšanas periods ir divas darba dienas pēc Izsoles sākuma datuma un laika, kas norādīti Noteikumu 1.5.punktā.

* 1. Izsoles solīšanas laiks lotei EIV tiek automātiski atjaunots uz 15 minūtēm no pēdējās likmes laika, ja solītāji turpina iesniegt solījumus 15 minūtes pirms Izsoles beigām, līdz laikam, kad pēdējais solītais izdara savu likmi.
	2. EIV pēc Izsoles beigām atspoguļo solīšanas laiku un augstāko nosolīto summu. Šī informācija EIV ir pieejama vēl 30 dienas pēc Izsoles slēgšanas. Izsoles laiku pagarina līdz nākamās darba dienas plkst. 13:00, ja EIV darbības traucējumu dēļ solīšana nebija iespējama pēdējo 10 minūšu laikā pirms Izsoles noslēgšanas.
	3. Pēc Izsoles beigām Komisijas sekretārs sagatavo protokolu par Izsoles rezultātu, pievienojot no EIV saņemtos datus par Izsoles soļiem un solītāj. Protokolu apstiprina Komisija.
	4. Ja solītājs, kurš nosolīja augstāku cenu, turpmāk - Nosolītājs, atsakās noslēgt pirkuma līgumu, vai pirkuma līguma noteiktā termiņā nesamaksā pirkuma maksu, Sabiedrība var uzaicināt iegadāties Īpašumu Izsoles dalībnieku, kuru pārsolīja Nosolītājs.
	5. Izsoli atzīst par nenotikušu, ja:
		1. Izsolei nav reģistrējies neviens dalībnieks;
		2. neviens reģistrējies dalībnieks nesola Izsoles sākumcenu;
		3. Pārdevēja Valde neapstiprina Izsoles rezultātus;
		4. Izsoles norises laikā vai 24 st. laikā pēc Izsoles noslēgšanas, tiek saņemts paziņojums par būtiskiem EIV traucējumiem, kas var ietekmēt Izsoles rezultātus, vai par EIV drošības sistēmas pārkāpumiem.

1. **Pretenziju iesniegšana, Izsoles rezultātu apstiprināšana un līguma noslēgšana**
	1. Izsoles dalībnieki var rakstiski iesniegt Komisijai pretenziju par Izsoles organizēšanas gaitu. Komisija sniedz rakstveida atbildi 3 (trīs) darba dienu laikā no pretenzijas saņemšanas dienas.
	2. Komisija ne vēlāk kā 7 (septiņu) darba dienu laikā pēc Izsoles noslēgšanas iesniedz Izsoles protokolu apstiprināšanai Pārdevēja valdei.
	3. Tikai pēc Izsoles rezultātu apstiprināšanas Pārdevēja valdē, Nosolītājs vai Noteikumu 8.6. punktā norādītais Izsoles dalībnieks iegūst tiesības iegādāties Lokomotīves. Pārdevēja valdē apstiprināts Izsoles protokols ir pamats Lokomotīvju pirkuma līguma sagatavošanai un parakstīšanai.
	4. Pārdevējs informē Nosolītāju par valdē pieņemto lēmumu un uzaicina viņu 10 (desmit) dienu laikā noslēgt Lokomotīvju pirkuma līgumu.
	5. Ja 10 (desmit) kalendāro dienu laikā no paziņojuma saņemšanas nav parakstīts pirkuma līgums, Pārdevējam ir tiesības uzskatīt, ka Nosolītājs atteicies no Lokomotīvju iegādes.
	6. Noteikumu 8.5.punktā minētā gadījumā, Komisija uzaicina nākamās augstākās cenas solītāju noslēgt Lokomotīvju pirkuma līgumu par viņa Izsolē piedāvāto cenu. Šī Izsoles dalībnieka piekrišanas gadījumā Komisija sasauc sēdi, sastāda protokolu, kurā norāda minētos apstākļus un iesniedz šo protokolu apstiprināšanai Pārdevēja valdē. Ja Komisijas protokols tiek apstiprināts valdē, Lokomotīvju pirkuma līgums tiek slēgs ar valdes lēmumā norādīto Izsoles dalībnieku.
2. **Pirkuma maksas un citu maksājumu samaksas kārtība**
	1. Pēc pirkuma līguma parakstīšanas Pārdevējs atbilstoši pirkuma līguma noteikumiem iesniedz pircējam rēķinu par pilnu (100%) pirkuma vērtību.
	2. Pircēja iemaksātā Izsoles drošības nauda tiek ieskaitīta pirkuma maksā.
	3. Saskaņā ar Pievienotās vērtības nodokļa likumu pirkums ir apliekams ar pievienotās vērtības nodokli. Ja pirkuma līgumu slēdz ar nerezidentu, pievienotās vērtības nodoklis pircējam tiek atmaksāts 3 (trīs) darba dienu laikā no dienas, kad pārdevējam ir piešķirts dokuments, kas apliecina iegādātas mantas izvešanu no Latvijas Republikas teritorijas.
3. **Pārdevēja kontaktpersonas**
	1. Pārdevēja kontaktpersonas:
		1. tehniskajos jautājumos –**Maksims Šlikovs**, tālr. (+371)29531904, e-pasts: maksims.slikovs@ldz.lv
		2. Komisijas sekretāre – **Inese Stendzeniece**, tālr. (+371)25719192, e-pasts: inese.stendzeniece@ldz.lv.

Izsoles komisijas priekšsēdētājs V.Ņizkodubovs (*parakstīts ar drošu elektronisko parakstu*)

 **Noteikumu 1.pielikums**

**Projekts**

**Pirkuma līgums Nr. -\_\_\_\_\_\_\_\_**

Rīgā 2025. gada \_\_\_.\_\_\_\_\_\_\_

**Sabiedrība ar ierobežotu atbildību „LDZ CARGO”**, turpmāk – Pārdevējs, valdes priekšsēdētāja A.Miķelsona un valdes locekļa R.Freimaņa personās, kuri rīkojas uz statūtu pamata, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pircējs, tās \_\_\_\_\_\_\_\_\_\_\_\_\_\_ personā, kas rīkojas uz \_\_\_\_\_\_\_\_\_\_\_\_\_ pamata, no otras puses, abi kopā - Puses, labā ticībā, bez viltus, maldības un spaidiem noslēdz šo pirkuma līgumu, turpmāk – Līgums.

1. **Līguma priekšmets**

1.1. Pārdevējs pārdod un nodod Pircējam, un Pircējs pērk un pārņem no Pārdevēja šādu Pārdevējam piederošo kustamo īpašumu, turpmāk – Īpašums, ko viņš ir iegādājies Pārdevēja organizētajā izsolē 2025. gada \_\_\_\_\_\_\_

1.2. Īpašuma īss raksturojums: lokomotīve/-s ar šādu tehnisko raksturojumu:

|  |  |  |
| --- | --- | --- |
| Sērija | M62 | M62 |
| Numurs | 1615 | 1202 |
| Izlaiduma gads | 1975 | 1971 |
| Kopējais nobraukums (km) | 2 569 043 | 1 559 656  |

1.3. Pircējs ir apsekojis Īpašumu, novērtējis tā tehnisko stāvokli kā apmierinošu un atbilstošu Pircēja mērķiem, un pērk Īpašumu ar atrunu «***kā ir***».

1.4. Puses apstiprina, ka tās apzinās Īpašuma vērtību un atsakās izvirzīt savstarpējas prasības par Līguma atcelšanu vai pirkuma maksas grozīšanu pārmērīgu zaudējumu dēļ.

1. **Pirkuma maksa un samaksas noteikumi**

2.1. Pirkuma maksa ir \_\_\_\_\_ EUR (\_\_\_\_\_\_\_\_\_\_\_\_\_\_\_). Pirms Līguma noslēgšanas Pircējs ir samaksājis drošības naudu **\_\_\_\_\_\_** EUR (\_\_\_\_\_\_\_\_\_\_\_ еuro) apmērā, kas tiek ieskaitīta pirkuma maksā. Atlikušo pirkuma maksas daļu **\_\_\_\_\_** EUR (\_\_\_\_\_\_\_\_\_\_ еuro), tai skaitā PVN \_\_\_\_, Pircējs apņemas samaksāt pamatojoties uz Pārdevēja izrakstīto rēķinu, ne vēlāk kā 10 (desmit) kalendāro dienu laikā pēc Līguma parakstīšanas dienas, pārskaitot to Pārdevēja kontā – SIA “LDZ CARGO”, vienotais reģistrācijas numurs 40003788421, АS Luminor banka Latvijas filiāle, konta Nr. LV08RIKO0000082999854.

2.2. Par samaksas termiņa neievērošanu Pārdevējs ir tiesīgs saņemt no Pircēja līgumsodu 0,1% (nulle un viena desmitdaļa procenta) apmērā no laicīgi nesamaksātas summas par katru kavējuma dienu, bet ne vairāk kā 10 % (desmit procenti) no pirkuma maksas.

2.3. Ja 30 (trīsdesmit) kalendāro dienu laikā pēc Līguma stāšanās spēkā nav samaksāta pilna pirkuma maksa, Pārdevējs ir tiesīgs vienpusējā kārtībā atkāpties no Līguma un Pircēja samaksātā drošības nauda \_\_\_\_\_\_\_\_\_ EUR (\_\_\_\_\_\_ eiro) paliek pie Pārdevēja.

2.4. Pircējs organizē un sedz visus izdevumus, kas saistīti ar Īpašuma sagatavošanu transportēšanai un Īpašuma transportēšanu no nodošanas vietas līdz Pircēja norādītajai vietai.

2.5. (Attiecas uz Pircēju – nerezidentu). Pārdevējs atmaksā Pircējam (nerezidentam) samaksāto pievienotās vērtības nodokli 3 (trīs) darba dienu laikā pēc dienas, kad Pārdevējam ir iesniegts dokuments, kas apliecina Īpašuma izvešanu no Latvijas Republikas teritorijas.

2.6.. Īpašumtiesības uz Īpašumu Pircējs iegūst pēc pirkuma maksas pilnas samaksas.

2.7. Līgumsodus un citus Līgumā paredzētus maksājumus veic pamatojoties uz izrakstītiem rēķiniem 10 (desmit) darba dienu laikā pēc rēķina izrakstīšanas datuma. Rēķinos piemēro spēkā esošo PVN likmi.

1. **Īpašuma pieņemšanas un nodošanas kārtība**

3.1. Pārdevējs nodod un Pircējs pieņem Īpašumu \_\_\_\_\_\_\_\_\_\_ stacijā.

3.2. Pārdevējs nodod Pircējam Īpašumu pēc pilnas pirkuma maksas saņemšanas Pārdevēja bankas kontā, Pušu saskaņotā datumā un laikā, ne vēlāk ka 10 (desmit) kalendāro dienu laikā pēc pirkuma maksas saņemšanas.

3.3. Pārdevējs nodod Īpašumu Pircējam ar tehnisko dokumentāciju (…...) pēc pieņemšanas un nodošanas akta, kuru no Pārdevēja puses paraksta \_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_, mob. \_\_\_\_\_\_\_\_, fakss: \_\_\_\_\_\_\_\_\_, e-pasts: \_\_\_\_\_\_\_\_, un no Pircēja puses \_\_\_\_\_\_\_\_\_\_\_\_\_\_\_, tālrunis \_\_\_\_\_\_, mob. \_\_\_\_\_\_\_\_, fakss: \_\_\_\_\_\_\_\_\_, e-pasts: \_\_\_\_\_\_\_\_.

3.4. Ja Pircējs neizved Īpašumu no tā atrašanas vietas 4.2.punktā norādītajos termiņos, un termiņa kavējums pārsniedz 30 (trīsdesmit) kalendārās dienas, Pārdevējs ir tiesīgs vienpusējā kārtībā atkāpties no Līguma un ieturēt no Pircēja samaksātajām summām līgumsodu EUR 10000 (desmit tūkstoši euro).

**4. Pušu saistības**

4.1. Pircējs apņemas pieņemt Īpašumu un parakstīt pieņemšanas un nodošanas aktu atbilstoši Līguma nosacījumiem.

4.2. (Attiecas uz Pircēju – rezidentu) Pircējam ir pienākums par saviem līdzekļiem 20 (divdesmit) kalendāro dienu laikā, skaitot no Īpašuma pieņemšanas un nodošanas akta parakstīšanas, izvest Īpašumu no tā atrašanās vietas.

 (Attiecas uz Pircēju – nerezidentu) Pircējam ir pienākums par saviem līdzekļiem 20 (divdesmit) kalendāro dienu laikā, skaitot no Īpašuma pieņemšanas un nodošanas akta parakstīšanas, izvest Īpašumu no tā atrašanās vietas un 30 (trīsdesmit) kalendāro dienu laikā izvest Īpašumu no Latvijas Republikas teritorijas.4.3. Ja Pircējs neievēro Līguma 4.2.punktā noteiktas saistības, Pircējs apņemas samaksāt līgumsodu 0,01% apmērā no pirkuma maksas par katru nokavējuma dienu, bet ne vairāk par 10% no pirkuma maksas.

4.4. No Īpašuma pieņemšanas-nodošanas akta parakstīšanas brīža Pircējs ir atbildīgs par normatīvo aktu prasību ievērošanu attiecībā uz Īpašuma ekspluatāciju, uzturēšanu tehniskā kārtībā un satiksmes drošību, kā arī obligāti uzņemas visus riskus saistībā ar Īpašuma bojājumu vai zudumu savu vai citu personu vainīgās darbības vai bezdarbības dēļ.

4.5. Pircējs apņemas pats par saviem līdzekļiem organizēt Īpašuma apsardzi no pieņemšanas līdz izvešanas brīdim.

4.6. Pircējam (nerezidentam) ir jāiesniedz Pārdevējam līgums ar kapitālsabiedrību, kas organizē Īpašuma izvešanu no Latvijas Republikas teritorijas.

**5. Citi nosacījumi**

5.1. Pārdevējs garantē, ka Īpašums nav apgrūtināts ar parādiem, nav apstrīdēts, nav arestēts, nav ieķīlāts, nav iznomāts trešajām personām vai citādi apgrūtināts.

5.2. Informācija, kas saistīta ar Pušu sadarbību vai kas nonāca par Pārdevēju Pircēja rīcībā Līguma izpildes rezultātā, ir uzskatāma par Pārdevēja komercnoslēpumu, un to bez iepriekšējās rakstiskas piekrišanas aizliegts izpaust trešajām personām Līguma darbības laikā un pēc tās beigām. Šī saistība neattiecas uz informāciju (1), kas ir publiski pieejama, un informāciju (2), kas tiek atklāta attiecīgajām valsts institūcijām, saskaņā ar spēkā esošajiem tiesību aktiem, ja tā tiek nodota šīm institūcijām. Saņemto informāciju, kas satur Pārdevēja komercnoslēpumu, Pircējs apņemas izmantot tikai šajā līgumā norādītajā nolūkā, ievērojot Pārdevēja komerciālās intereses un šo konfidencialitātes saistību.

5.3. Pircējs parakstot Līgumu, apliecina, ka ir iepazinies ar “Latvijas dzelzceļš” koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.

Pircējam ir pienākums nekavējoties informēt VAS “Latvijas dzelzceļš” izmantojot ziņošanas iespējas koncerna mājas lapā www.ldz.lv, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet kļūst zināms, ka Pircējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība ar Pircēju likumā noteiktajā kārtībā un apjomā.

5.4. Ja Pircēja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pārdevēja vai jebkādu citu personu interesēs, Pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

5.5. Puses apliecina, ka tās ir informētas, ka vienas puses iesniegtos personas datus, ja tas nepieciešams Līguma izpildei p drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.

5.6. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.

5.7. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.

5.8. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

5.9. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

**6. Pušu atbildība**

6.1. Puses tiek atbrīvotas par daļēju vai pilnīgu Līgumā paredzēto saistību neizpildi, ja tam par iemeslu bija nepārvaramas varas apstākļi, proti, apstākļi, kurus Puses nevarēja ne paredzēt, ne novērst, rīkojoties ar pienācīgu rūpību. Puse ir tiesīga atsaukties uz šiem apstākļiem ar nosacījumu, ka var pierādīt, ka minētie apstākļi darbojās un tieši ietekmēja Līgumā paredzēto saistību izpildi. Šādā gadījumā, Līguma saistības izpildīšanas termiņš tiek pagarināts uz laiku, kamēr darbojas šie apstākļi vai to negatīvās sekas.

6.2. Puse, kura nevar izpildīt savas saistības sakarā ar nepārvaramas varas apstākļu iestāšanos, nekavējoties, bet ne vēlāk, ka 5 (piecu) kalendāra dienu laika no šādu apstākļu iestāšanos brīža, rakstveidā jāpaziņo par to otrai Pusei, norādot saistības nepildīšanas, nokavēšanas vai nepienācīgās pildīšanas iemeslu, apstākļu rašanās laiku, to darbības un izbeigšanas iespējamo laiku, ja tādu var prognozēt. Faktus, kas ir norādīti ziņojumā ir jāpierāda dokumentāli. Par nepārvaramas varas apstākļu iestāšanās pierādījumu atzīstamas izziņas un/vai citi dokumenti, kurus izdod Tirdzniecības - rūpniecības palāta vai cita kompetenta valsts iestāde.

6.3. Ja Puse nav paziņojusi otrai Pusei par nepārvaramas varas apstākļu iestāšanos, vai paziņo nesavlaicīgi, tad tā zaudē tiesības atsaukties uz šiem apstākļiem turpmāk.

6.4. Pēc paziņojuma par nepārvaramas varas apstākļu iestāšanos iesniegšanas un izskatīšanas Puses lemj, vai paziņojumā norādītus apstākļus var uzskatīt par Līguma saistību izpildes šķēršļiem, kurus radīja nepārvarama vara, un vienojas par darbībām šķēršļu pārvarēšanai, tā seku likvidēšanai vai samazināšanai.

6.5. Līgumā paredzēto sodu samaksa neatbrīvo vainīgo Pusi no līgumsaistību izpildes un nevar būt par pamatu Līguma izbeigšanai.

**7. Papildus noteikumi**

7.1. Risinot Līgumā neparedzētos jautājumus, Puses vadās no Latvijas Republikas tiesību normām. Visi strīdi un domstarpības, kas rodas Līguma izpildes gaitā, tiek risināti pārrunu gaitā. Ja domstarpības nav atrisināmas sarunu ceļā, strīdu izšķir tiesā saskaņā ar Latvijas Republikas spēkā esošiem tiesību aktiem.

7.2. Līguma papildinājumi un grozījumi tiek noformēti rakstveidā un pievienoti Līgumam ka tā neatņemamā sastāvdaļa.

7.3. Puses vienojas, ka jebkurš paziņojums, pieprasījums vai cita informācija vai komunikācija, kas tiek sniegta vai pieprasīta vai ir atļauta saskaņā ar Līgumu, ir iesniedzama rakstveidā un uzskatāma par iesniegtu:

7.3.1. ja ir iesniegta personīgi vai piegādāta ar kurjeru vai piegādes pakalpojumu sniedzēju – faktiskās piegādes dienā, ko apliecina otras puses apstiprinājums par dokumenta saņemšanu;

7.3.2. ja nosūtīta ar ierakstītu vēstuli uz otras puses adresi, kas ir norādīta Līguma rekvizītos – septītajā dienā pēc datuma, kas ir norādīts uz pasta spiedoga par ierakstītas vēstules pieņemšanu vai nosūtīšanu;

7.3.4. ja nosūtīta pa e-pastu uz otras puses e-pasta adresi, kas norādīts Līguma rekvizītos – nosūtīšanas dienā.

7.4. Līguma 7.3. punktā norādītajos gadījumos, ja dokumenti ir iesniegti iepriekšminētajā veidā dienā, kas nav darba diena, vai vēlāk par parasto darba laiku, tie skaitās saņemti nākošajā darba dienā.

7.5. Puses apstiprina, ka Līguma noteikumi tām ir saprotami, un tās to apzinīgi pildīs.

7.6. Ja vienai Pusei mainīsies juridiskais statuss, atrašanās vieta, bankas rekvizīti u.t.t., šī puse nekavējoties paziņos par to otrajai pusei ar vēstuli, ko paraksta persona ar tiesībām pārstāvēt attiecīgo pusi.

7.7. Līgums stājas spēkā ar tās parakstīšanas brīdi un ir spēka līdz Pušu saistību pilnīgai izpildei vai līdz Līguma pirmstermiņa izbeigšanai, ievērojot Līguma nosacījumus.

**8. Pušu rekvizīti un paraksti**

|  |  |
| --- | --- |
| **PĀRDEVĒJS:**SIA “LDZ CARGO”Vienotais reģistrācijas Nr.40003788421Dzirnavu iela 147 k-1, Rīga, LV-1050, LatvijaAS Luminor BankKonts: Nr. LV08RIKO0000082999854SWIFT kods: RIKOLV2X.Saziņas līdzekļi: tālr.\_\_\_\_\_\_\_\_\_\_\_\_\_\_\_\_\_\_; fakss \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Miķelsons\_\_\_\_\_\_\_\_\_\_\_\_\_\_\_\_\_\_R.Freimanis\_\_\_\_\_\_\_\_\_\_\_\_\_\_\_\_\_\_ | **PIRCĒJS:**Nosaukums / vārds un uzvārdsReģistrācijas nr./ personas kodsJuridiskā adrese / deklarētā adreseBankaKonta numursSWIFT kodsSaziņas līdzekļi: tālr.\_\_\_\_\_\_\_\_\_\_\_\_\_\_\_\_\_; fakss \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/……./\_\_\_\_\_\_\_\_\_\_\_\_\_\_ |

**Noteikumu 2.pielikums**

**Līguma projekta 1.pielikums**

**Lokomotīvju raksturojums**

1. M62-1615

|  |  |  |  |  |  |  |
| --- | --- | --- | --- | --- | --- | --- |
| No uzbūves | No GR | No VR | No TR-3 | No TR-1 | Virsbuves pagarinājums | Ratiņu pagarinājums |
| 11.1975. | 18.12.2007. |  | 09.11.2022. | 06.03.2024. | 01.11.2027. |
| 2569043 km | 652970 |  | 48201 | 18099 |

1. M62-1202

|  |  |  |  |  |  |  |
| --- | --- | --- | --- | --- | --- | --- |
| No uzbūves | No GR | No VR | No TR-3 | No TR-1 | Virsbuves pagarinājums | Ratiņu pagarinājums |
| 09.1971. | 29.10.1989. | 25.01.2001. | 06.07.2022. | 22.09.2023. | 08.2026. | 08.2027. |
| 1559656 km | 986654 km | 649854 | 57970 km | 250921 km |

**Noteikumu 3.pielikums**

**SADARBĪBAS PARTNERA IDENTIFIKĀCIJAS VEIDLAPA
JURIDISKĀM PERSONĀM**

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, **SIA “LDZ Cargo”** lūdz iesniegt nepieciešamo informāciju, aizpildot šo veidlapu:

1. Juridiskās personas (arī personālsabiedrības biedru) nosaukums:

1. Reģistrācijas numurs/ analogs lielums:

1. Reģistrācijas valsts:

1. Pārstāvēttiesīgās personas:

Pārstāvēttiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Valde:

Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Padome (ja ir izveidota):

Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Patiesais labuma guvējs/i (PLG):

Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē *patiesais labuma guvējs* ir *fiziskā persona,* kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:

1. fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
2. fiziska persona, kura tiešā vai netiešā veidā kontrolē uzņēmuma darbību;

Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1, PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita.

Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG.

PLG nav iespējams noskaidrot, jo sadarbības partneris ir:

[ ]  atvasināta publiska persona;

[ ]  tiešās pārvaldes iestāde vai pastarpinātās pārvaldes iestāde;

[ ]  valsts vai pašvaldības kontrolēta kapitālsabiedrība;

[ ]  komersants, kura akcijas ir iekļautas regulētā tirgū.

1. Parakstot šo identifikācijas veidlapu, Sadarbības partneris apliecina, ka visa norādītā un aizpildītā informācija identifikācijas veidlapā ir patiesa un pilnīga.
2. Parakstot šo identifikācijas veidlapu, Sadarbības partneris apliecina, ka mainoties veidlapā norādītajai informācijai, partneris informēs Uzņēmumu, nosūtot aktuālo informāciju uz e-pastu inese.stendzeniece@ldz.lv.

|  |  |
| --- | --- |
| Likumiskais pārstāvis*:*  | Personas statuss (valdes loceklis, prokūrists, pilnvarotā persona, cits) |
| Vārds, uzvārds |
| Paraksts3 |
| Datums |